EMLÉKEZTETŐ
A Győr-Moson-Sopron Megyei Mérnöki Kamara Elnökségének 2010. június 14. napján tartott elnökségi üléséről. 

Az ülés helye: 
AÉSZ Vagyonkezelő Kft. Győri Kirendeltsége (Győr, Csaba u. 16.) tárgyalóterme (II. emelet 201/a.)

Jelen vannak: 

Mellékelt jelenléti ív szerint

Az Elnökségi Ülés határozatképes. Jelenlévők a napirendet elfogadták és az ülés a napirendek megvitatásával folytatódott. 

Az ülés napirendje:

1. Bemutatkozás és a bizottságok elnökeinek megválasztása

2. A megválasztott tisztségviselők – a bírósághoz benyújtandó, a tisztséget elvállaló – nyilatkozatának aláírása

3. Aktuális Megyei Mérnöki Kamarai kérdések megbeszélése.

· Pártoló tagok szerződései

Csejtei György elnökségi tag
4. Tagfelvételek, engedélyek, fellebbezések. 

5. Egyebek.

Az ülés a napirendek megvitatásával folytatódott:

1. Bemutatkozás és a bizottságok elnökeinek megválasztása

Bartal György Elnök üdvözölte a megjelenteket. Tájékoztatta az elnökségi ülést a következőkről: A taggyűlésen 79 tag vett rész, így a megismételt taggyűlés határozatképes volt és érvényes döntéseket hozott a költségvetés elfogadásáról és a tisztújításról. 

Az elnökségi ülés a megválasztott tisztségviselők bemutatkozásával folytatódott. 

Az elnökségi ülésen részt vettek a megválasztott Felügyelő bizottság tagjai (Horváth Ákos, Róth Ernő kivételével) valamint az Etikai bizottság tagjai teljes létszámmal.  

Bartal György elnök javasolja, hogy az Etikai Bizottság válasszon elnököt, az FB pedig egy későbbi időpontban válasszon magának elnököt. 
Bartal György elnök javaslatot tett a bizottságok összetételére és kérte az elnökségi tagok szavazatát. 

Javaslat: 

Minősítő Bizottság: Szabó Péter elnök, Barcsai Éva Magdolna tag, Gyurkovics Zoltán tag, Bogár Zsolt tag. 

Érdekérvényesítő Bizottság: Csejtei György elnök, ugyanakkor a bizottságnak nem lennének állandó tagjai. 

Oktatási Bizottság: dr. Neiger Róbert elnök, Szép János tag
28/2010. (VI.14.) GYMSMMK Elnökségi határozat

A Győr-Moson-Sopron Megyei Kamara Elnöksége egyhangú döntéssel – az érintettek tartózkodásával - a Minősítő Bizottság elnökének Szabó Pétert választotta, tagjainak pedig Barcsai Éva Magdolnát, Gyurkovics Zoltánt és Bogár Zsoltot. 

29/2010. (VI.14.) GYMSMMK Elnökségi határozat

A Győr-Moson-Sopron Megyei Kamara Elnöksége egyhangú döntéssel – az érintett tartózkodásával – az Érdekérvényesítő Bizottság elnökének Csejtei Györgyöt választotta. 
30/2010. (VI.14.) GYMSMMK Elnökségi határozat

A Győr-Moson-Sopron Megyei Kamara Elnöksége egyhangú döntéssel – az érintett tartózkodásával – az Oktatási Bizottság elnökének dr. Neiger Róbertet választotta, tagjának pedig Szép Jánost. 
Az elnökségi ülés jegyzőkönyve rögzíti, hogy az Etikai Bizottság tagjai Szalai Kálmánt választották elnöknek. 

Bartal György elnök: kéri a bizottsági elnököktől, hogy munkaprogramot állítsanak össze, a Minősítő Bizottságnak javasolja, hogy minden hónapban az elnökségi ülés előtt ülésezzen. Az elnökségi ülések időpontjai: minden hónap második szerdáját követő hétfőn (július 19., augusztus szünet, szeptember 13.). A következő elnökségi ülés meghívója tartalmazni fogja az egész évre vonatkozóan az elnökségi ülések időpontját. Az FB elnöke és az Etikai Bizottság elnöke állandó meghívott az elnökségi üléseken. 
3. Aktuális Megyei Mérnöki Kamarai kérdések megbeszélése.

· Pártoló tagok szerződései

Csejtei György elnökségi tag
Csejtei György: 

Eddig mindig voltak pártoló tagok, általában önkormányzatok, 2010-ben ebben szerencsés fordulat állt be. A győri polgármesteri hivatallal régóta együtt dolgozunk. A főépítész a megválasztás után felkereste a Mérnöki Kamarát, hogy a városi főmérnöki poszt hiánya miatt a Mérnök Műhely adjon állásfoglalásokat ill. véleményeket. A gond az, hogy nem lehet közbeszerzéseken kívül pénzt kifizetni. Ezért ki kellett találni egy konstrukciót, hogy egy elfogadható összeget lehessen kapni és a résztvevő mérnök-műhelyi tagok kapjanak egy megfelelő ellentételezést. 2010. évtől évi 1 millió HUF átutalásával pártoló tagként kívánja a polgármesteri hivatal a Mérnök Műhelyt támogatni. Az átutalás két részben lenne, az első félévben egy cselekvési program, a második félévben pedig egy kiértékelés után. A Pannon-Víz Zrt. 500.000.-Ft pártoló tagságot fizet, ez inkább formális támogatás. A harmadik a Soproni Víz- és Csatornamű Zrt., ahol az igazgató kereste meg a kamarát, hogy pártoló tagok szeretnének lenni. A korábbi Mosonmagyaróvár és Sopron város után további két pártoló tagja lesz a kamarának. 
A következő témákban hangzottak el hozzászólások és javaslatok:

· Volt egy közbeszerzési konferencia, ennek lenne folytatása. A következőre témákban várnak hozzászólásokat: főmérnöki rendszer, fejlesztési tanácsok, mérnöki kamarák részvétele döntések előkészítésében, értékelemzés, logisztika, létesítmények és rendszerek, tervellenőrzés, önkormányzati tisztségviselők felkészítése, rendezési tervek készítése, árvíz- és belvíz-védelem. 

· Megszűnt ipari és egyéb szakértők helyzetének értékelése és javaslatok. 

· A szabványok ügyében: Hajdú-Bihar Megyei Mérnöki Kamara elnökétől levél – Magyar Szabványügyi Testületi tagság (évi 70.000.-Ft díj, előnye, hogy az adott területi kamara véleményt tudna formálni). Bartal György elnök nagy előnyét nem látja, mert egyes tagok benne vannak a testületben, így nem javasolja. 
Dr. Baksai Róbert felvetése: érdemes lenne megvizsgálni, mert könyvtárakhoz hozzá lehet férni, ráadásul, akik ebben részt vesznek, azoknak magánszemélyként is lehetnek érdekei, nem feltétlenül a tagság érdekeit képviseli. Ha valaki követni akarja a szabványokat, mindig meg kell vennie az újabb változatokat. 

Az új szabványokhoz mindig csak nagy pénzért lehet hozzájutni, nehéz információkat beszerezni róluk. Nem ártana ezt az információs csatornát megnyitni.
A gyakorló tervezőknél komoly probléma a szabványokhoz hozzájutni.
A tagdíj nem olyan hatalmas összeg, komoly kérdés lenne, hogy a szabványokhoz mikor lehet magyarul hozzáférni. Ezzel kapcsolatosan nem tudható, hogy mennyire segít a részvétel a testületben. 

Vaszil Lajos (20/261-6535) a Magyar Szabványügyi Testület titkára, vele kellene kapcsolatot felvenni.
Szabó Péter felvetése: ez személyi ambíció kérdése is, van-e olyan, aki ebben aktívan részt kíván venni?

Amennyiben dr. Baksai Róbert vállalná, akkor szívesen támogatják. 

Dr. Baksai Róbert: nem tudom, hogy mennyi munkával jár ez, attól függ, hogy tudom-e vállalni. 

Bartal György elnök: megkeresés érkezett az Országos Kamarától árvízi vészhelyzeteknél, ill. károk felmérése esetén kit lehetne szakértőként felajánlani. Megkerestem a szakcsoportok vezetőit ezzel kapcsolatosan. Ezeket összegyűjtöttük és továbbítottuk az Országos Kamarának.
Miklósi Attila: megkerestek bennünket községek, hogy ki jogosult közlekedési szakértést csinálni. Honnan lehet ezt kideríteni?

Hozzászólások a felvetéshez:

· a szakértői névjegyzékből lehet erre szűrni, mivel ez az országos honlapon jól működik, csak nehéz megtalálni. 

· a listával valami nem stimmel, mert a keresés alapján nem jön elő minden szakértő. 

· a szakcsoportok vezetői kellene, hogy tisztában legyenek, hogy melyik területen ki a hadra fogható. 

Bartal György elnök: pénzfelajánlás az árvízkárosultak felé – azt javasolnám, hogy 300.000,-Ft-ot kellene felajánlani a károsultak felé – konkrétan nem tudom, hogy pontosan mire, utánanézek, hogy az országos kamara szervez-e ilyet. Ha nem, akkor vannak más hasonló intézmények. 
Miklósi Attila: legyünk lokálpatrióták, a helyi községek felé kellene. 

Bartal György elnök: javaslom, hogy a határozatban szerepeljen, hogy a tartalékok terhére legyen a felajánlás.
31/2010. (VI.14.) GYMSMMK Elnökségi határozat

A Győr-Moson-Sopron Megyei Kamara Elnöksége egyhangú döntéssel a tartalékok terhére egyszeri 300.000,- Ft összeget ajánl fel az árvízkárosultak javára. 

Bartal György elnök: A következő pont: kamarai titkár kérdése. Én már korábban javasoltam, hogy a titkár több időt töltsön a kamarában, ebben dr. Bakos Ágnessel beszéltem, amire ő azt mondta, hogy ez nála nem megy, ezért inkább keressünk másik titkárt. A keresés már folyamatban van, az elnökség tagjait kérem arra, hogy jövő héten szerda délután üljünk össze és egy titkár-jelöltet hoznék, ahol szavazna az elnökség a titkárról. Összehozható ez jövő héten, szerdán? 
4. Tagfelvételek, engedélyek, fellebbezések
Bartal György elnök ismertette a tagfelvételi, ill. az engedély-kérelmeket.
Az elnökség az alábbi egyhangú határozatokat hozta a kérelmek teljesítéséről, ill. elutasításáról.
32/2010. (VI.14.) GYMSMMK Elnökségi határozat

Az elnökség 1 fő felvételéről döntött. Az új tag: Varga Gábor.
33/2010. (VI.14.) GYMSMMK Elnökségi határozat

Jogosultság ügyében előterjesztett kérelmek:
Meghosszabbítások:

Bellovits László: 
T-T (Tartószerkezeti tervezés)

Dr. Lublóy Lászlóné: 
T-T (Tartószerkezeti tervezés)


SZÉS-1-T (Tartószerkezet /statika/ szakértés)
Lukács György Szilárd: 
G-T (Épületgépész tervezés)

Elischer Dezső: 
G-T (Épületgépész tervezés)

Perger Ágoston: 
V-T (Villamosmérnöki tervezés)


ÉT-EN-T (Energetikai tervezés)
Horváth József: 
SZÉM-6 (Hő, villamos energia, kőolaj és gáz termelési, tárolási, szállítási célt szolgáló szakértés)

Böcz Antal: 
HI-T (Hírközlési és mérnöki informatikai tervezés)


T-korlátozott (Tartószerkezeti korlátozott tervezés)
Dr. Kálmán László: 
KÉ-T (Közlekedési építmények tervezés)


SZÉM-1-KÉ (Közlekedési /építőmérnöki/ szakértés)


SZÉM-1-KÖ (Közlekedési /közlekedésmérnöki/ szakértés)
Miklósi Attila: 
KÉ-T (Közlekedési építmények tervezés)


K1d-1 (Településrendezési közlekedési tervezés)


VZ-korlátozott (Vízimérnöki korlátozott tervezés)
Németh Róbert Imre: 
K.1. (Gépjármű-közlekedési műszaki /javítás, karbantartás, járműértékelés/ szakértés)


K.3. (Közúti jármű vizsgálat szakértés)


K.4. (Közúti járműtervezés műszaki szakértés)

Továbbképzési kötelezettségből hiányzik. Ha megvan, utána megújítható:

Princzinger László: 
T-T (Tartószerkezeti tervezés)

Magyar Gábor: 
T-T (Tartószerkezeti tervezés)
Új engedélyek:

Rences Anikó: 
SZVV-3.10. (Vízanalitika, vízminőség-védelem, vízminőségi kárelhárítás szakértés)

Új engedély (megadható, ha a jogosultsági vizsgát megszerzi!)

Zsoldos Zoltán: 
KB-T (Környezetmérnöki tervezés)


VZ-T (Vízimérnöki tervezés)

Posta Tamás: 
V-T (Villamosmérnöki tervezés)


ÉT-EN-T (Energetikai tervezés)

Bejelentés →igazolás kiadás:

Tóth Tihamér: 
TÉ (Épületek energetikai tanúsítása-bejelentésről igazolás)


FH (Hőtermelő berendezések energetikai felülvizsgálata-bejelentésről igazolás)


FL (Légkondicionáló rendszerek energetikai felülvizsgálata-bejelentésről igazolás)

Németh Szabó László: 
FH (Hőtermelő berendezések energetikai felülvizsgálata-bejelentésről igazolás)


FL (Légkondicionáló rendszerek energetikai felülvizsgálata-bejelentésről igazolás)

Zambó István: 
TÉ (Épületek energetikai tanúsítása-bejelentésről igazolás)
Elutasítás

Miklósi Attila: 
TV-T (Településrendezési víziközmű) tervezői jogosultság megállapítása iránti kérelme elutasítva, mivel kérelmező nem rendelkezik a rendeletben előírt szakirányú végzettséggel (okleveles építőmérnök).
5. Egyebek

Szabó Péter: A soproni egyetemről jelezték, hogy szeretnének soproni tagozatot alapítani, lehetséges lenne-e egy bemutatkozás az új elnökségnél?

Dr. Baksai Róbert: Nem mindig tudom követni ezt a rengeteg változást a jogosultságok környékén, meg tudja nekem valaki mondani, hogy a tervellenőrzéssel mi a helyzet? 
Miklósi Attila: Van a városban egy Baross Kör nevű civil szerveződés, az általuk szervezett programokra az Építész Kamara mindig meghívott embereket, a Mérnöki Kamara viszont soha. Több érdekes témájuk volt, amivel kapcsolatosan az Építész Kamara titkárával egyeztettünk, ők erre kreditpontokat adnak. 
Csejtei György: Ebből a problémából kiindulva szeretnénk a Mérnöki Kamara és a Baross Kör közötti együttműködést, amely ezt a kapcsolatot hivatalossá teszi. A kérdés ősszel remélhetőleg rendezésre kerül. 
Miklósi Attila: Ki lehet-e terjeszteni a Mérnök Műhely körét? Az ilyen fajta munkában sokan szívesen részt vennénk. 
Csejtei György: az elnök úr delegál tagokat ebbe. 
Bartal György elnök: szerintem a szakcsoport fogja össze a témakört, ők kellene, hogy ebben válaszoljanak. 
Csejtei György: Szerintem fontos lenne, hogy a közlekedési szakcsoport erősebben működjön, nyár végén egy új elnököt kellene választani (Szabó Csaba), aki aktívan megkereshető lenne. 
Szabó Péter: Ha valaki továbbképzésre jelentkezik, az akkreditációról tájékozódjon, hogy tényleg elismert-e. 

- kmf. –

Bartal György

